Parlamentlararo hamkorlikning huquqiy asoslari

06.09.2017
O‘zbekiston Respublikasi Prezidenti Shavkat Mirziyoyev Qirgʻiziston Respublikasiga davlat tashrifi doirasida 6-sentabr kuni oʻzi uchun ajratilgan qarorgohda Qirgʻiziston Respublikasi Jogorgu Keneshining raisi Chinibay Tursunbekovni qabul qildi. 


Prezidentimiz Kenesh raisining O‘zbekiston va Qirgʻiziston parlamentlari oʻrtasidagi aloqalarni mustahkamlashga qoʻshayotgan hissasini yuksak qadrlashini qayd etdi. 


Doʻstona munosabatlarni mustahkamlash maqsadida O‘zbekiston Oliy Majlisi qoshida alohida parlament guruhi tuzildi. 


Kecha imzolangan Chegaradosh mintaqalar oʻrtasidagi hamkorlikni yanada chuqurlashtirish va kengaytirish boʻyicha 2017-2019-yillarga moʻljallangan qoʻshma tadbirlar rejasi, Parlamentlararo hamkorlik toʻgʻrisidagi memorandum va boshqa hujjatlar ikki davlat qonunchilik organlari oʻrtasidagi hamkorlik yanada mustahkamlanishida alohida ahamiyatga ega. 


Davlatimiz rahbari Qirgʻiziston Respublikasi Jogorgu Keneshi raisi Chinibay Tursunbekovni O‘zbekistonda amalga oshirilayotgan islohotlar va yangilanishlar bilan tanishish, hamkorlik aloqalarini mustahkamlash, oʻzaro tajriba almashish uchun O‘zbekistonga taklif qildi.